CELEX: 32010R1066
Language: sl
Date: 2010-11-19 00:00:00
Title: Uredba Komisije (EU) št. 1066/2010 z dne 19. novembra 2010 o uvrstitvi določenega blaga v kombinirano nomenklaturo

20.11.2010   
            
            
               SL
            
            
               Uradni list Evropske unije
            
            
               L 304/9
            
         UREDBA KOMISIJE (EU) št. 1066/2010
   z dne 19. novembra 2010
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe Sveta (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. novembra 2010
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Proizvod, ki je sestavljen iz avdiofrekvenčnega ojačevalnika (15 W) in zvočnika (premera približno 20 cm/8 palcev) v enojnem ohišju z merami približno 38 × 38 × 20,5 cm in maso približno 8 kg.
                  Proizvod je opremljen z vmesniki:
                  
                              —
                           
                           
                              za glasbilo, kot je električna kitara;
                           
                        
                              —
                           
                           
                              za regulator zvočnih učinkov na nožni pogon;
                           
                        
                              —
                           
                           
                              za aparat za snemanje in reprodukcijo zvoka, kot je predvajalnik MP3 ali zgoščenka, in
                           
                        
                              —
                           
                           
                              za naglavne slušalke.
                           
                        Opremljen je tudi z upravljalnimi gumbi za glasnost, ojačanje, zvok in zvočne učinke.
                  Proizvod sprejema električne signale iz glasbila, jih ojača z avdiofrekvenčnim električnim ojačevalnikom in jih prek zvočnikov pretvori v slišni zvok.
               
               
                  8518 40 89
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 3 k XVI. oddelku ter besedilo oznak KN 8518, 8518 40 in 8518 40 89.
                  Ker proizvod ni opremljen z mikrofonom in nima posebnega vmesnika za mikrofon, ne more sprejemati slišnega zvoka. Zato je uvrstitev pod tarifno podštevilko 8518 50 kot kompletna električna enota za ojačevanje zvoka izključena.
                  Proizvod je sestavljena naprava v smislu opombe 3 k XVI. oddelku, in sicer je sestavljena iz zvočnika s tarifno podštevilko 8518 29, avdiofrekvenčnega električnega ojačevalnika s tarifno podštevilko 8518 40 in naprave za zvočni učinek s tarifno podštevilko 8543 70.
                  Zaradi ravni obdelave prejetih signalov je ojačevalna avdiofrekvenčna funkcija glavna funkcija proizvoda.
                  Proizvod je zato treba uvrstiti kot avdiofrekvenčni električni ojačevalnik pod oznako KN 8518 40 89.